டைன் மேனா

டைன் மேனா (Tine Mena) இந்தியாவைச் சேர்ந்த ஒரு மலையேறும் வீராங்கனையாவார். 1986 ஆம் ஆண்டு செப்டம்பர் மாதம் 17 ஆம் தேதியன்று இவர் பிறந்தார். 2011 ஆம் ஆண்டு மே மாதம் 9 ஆம் தேதியன்று எவரெசுட்டு சிகரத்தை அடைந்தார். இச்சாதனையை நிகழ்த்திய முதல் வடகிழக்கு இந்தியர் என்ற சிறப்பும் அருணாச்சலப் பிரதேச பெண்மணி என்ற சிறப்பும் இவருக்கு கிடைத்தது.

ஆரம்பகால வாழ்க்கை
கீழ் திபாங் பள்ளத்தாக்கு மாவட்டத்தின் மாவட்டத் தலைமையகமான உரோயிங்கிலிருந்து 178 கி.மீ தொலைவில் அமைந்துள்ள எச்சாலி என்ற தொலைதூர கிராமத்தில் டைன் மேனா பிறந்தார். இவரது குழந்தைப் பருவம் மலைகள் மற்றும் இயற்கையின் மடியில் கழிந்தது. 17 வயதாக இருந்தபோது இந்திய இராணுவத்தில் ஒரு சுமை தூக்கும் பணியாளராகப் பணியாற்றினார். 2011 ஆம் ஆண்டு மலையேறும் பயணத்தின் போது இவரது மொத்த பயணச் செலவு சுமார் ரூ. 20 இலட்சமாக இருந்தது.

மேற்கோள்கள்

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:இந்திய மலையேற்ற வீராங்கனைகள்
பகுப்பு:அருணாச்சலப் பிரதேச நபர்கள்